ጥልያን ንኹሉ በረራታት ከይትዓጽዎ'ሞ፣ ኣብ ብሪጣኒያ ካብ ቤተሰባ ተፈልያ ከይትጸንሕ ዝሰግአት፡ ኣብ ጥልያን ምስ ዘለው ስድርኣ ክትጽምበር ዝሃጸጸት ሓንቲ ጓል ኣንስተይቲ ኣብ ጎነይ ኾፍ ኢላ ነይራ። ምዕርግቲ ጸሓይ ኣብ ዝበረቐታ ከተማ ሮማ ክበጽሕ ከለኹ፡ ፍርሒ ዝሸመሞ ኣዝዩ ዝሑል ኩነታት'ዩ ተቐቢሉኒ። ሰባት ዓይኒ ንዓይኒ ከይርኣኣዩ ዝደለዩ ክሳዕ ዝመስል፡ ዳርጋ ኩሎም መሸፈኒ ኣፍንጫን ኣፍን ገይሮም ኣለዉ። ሰራሕተኛታት እቲ መገዲ ኣየር ድማ፡ በቲ መሸፈኒ ኣፍን ኣፍንጫን ዝሸፈኖ ኣፎም ኣቢሉ ዝወጽእ ድምጺ ኩሉ ንክሰምዖ ንምግባር፡ ድምጾም ዓውኣቢሎም፡ ተፈናቲትና ደው ክንብልን ተደጋጋሚ መልእክቲ የቃልሑ። ትርር ኢሎም!
